Diari Oficial de la Generalitat Valenciana


Sumari del DOGV 8033, del 05-05-2017 (2017/3771)

Extracte de la Resolució de 10 d'abril de 2017, de la vicerectora d'Estudis de Grau i Política Lingüística, per la qual s'estableixen les bases reguladores de la convocatòria d'Ajudes Drac Estiu 2017 per a estudiantes i estudiants de la Universitat de València en el marc del programa de mobilitat Drac de la Xarxa Vives d'universitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3771


Data del document
:   10-04-2017

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 10 d'abril de 2017, de la vicerectora d'Estudis de Grau i Política Lingüística, per la qual s'estableixen les bases reguladores de la convocatòria d'Ajudes Drac Estiu 2017 per a estudiantes i estudiants de la Universitat de València en el marc del programa de mobilitat Drac de la Xarxa Vives d'universitats. [2017/3771]  
BDNS (Identif.): 345000  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Es poden beneficiar d'aquestes ajudes les estudiantes i els estudiants matriculats en centres propis de la Universitat de València el curs 2016-2017 que cursen qualsevol dels estudis oficials impartits per aquesta universitat.  
Les estudiantes i els estudiants que sol·liciten les ajudes han de tenir un mínim de 45 crèdits superats i incorporats a l'expedient en els estudis en què siguen matriculats en la Universitat de València, en el moment que es tanque el termini de sol·licitud. En cas de persones matriculades en estudis de màster oficial o doctorat no es requerirà el compliment d'aquest requisit.  
  
Segon. Objecte  
L'objecte de la convocatòria que regula aquestes bases és atorgar ajudes per a assistir a qualsevol dels cursos o de les activitats que figuren codificats en la Guia de cursos d'estiu de la Xarxa Vives d'universitats de l'any 2017. Aquestes ajudes es destinen a cobrir exclusivament les despeses de desplaçament, allotjament i matrícula, i en cap cas les despeses de manutenció.  
  
Tercer. Bases reguladores  
Les bases íntegres es poden consultar en el web http://www.uv.es/ajudes i en la Base de Dades Nacional de Subvencions, a través del web http://www.pap.minhap.gob.es/bdnstrans/es/index  
  
Quart. Quantia  
El pressupost total màxim autoritzat per a aquesta convocatòria ascendeix a 8.500 euros.  
La dotació econòmica màxima de cada ajuda serà la indicada en les bases reguladores depenent de l'àrea geogràfica de realització de l'activitat.  
  
Cinqué. Termini de presentació de sol·licituds  
El termini de presentació de sol·licituds es des de l'endemà de la publicació de l'extracte d'aquesta resolució en el Diari Oficial de la Generalitat Valenciana i fins a l'1 de juny de 2017.  
  
Sisé. Altres dades  
Una vegada resolta aquesta convocatòria, les persones beneficiàries de les ajudes han de comunicar per escrit l'acceptació o la renúncia de l'ajuda econòmica en el termini de cinc dies naturals, comptadors de l'endemà de la publicació de la resolució de concessió.  
  
València, 10 d'abril de 2017.- La vicerectora d'Estudis de Grau i Política Lingüística, p. d. (DOGV 27.01.2017): Isabel Vázquez Navarro.